wickkiey/tamil-wikipedia-chunked huggingface dataset:
# கோபால் கணேஷ் அகர்க்கர்

**கோபால் கணேசு அகர்க்கர்** (14 சூலை 1856 - 17 சூன் 1895) என்பவர் மராட்டியத்தைச் சேர்ந்த ஒரு சமூக சீர்திருத்தவாதியும் கல்வியாளரும் ஆவார்.  
இவர் மகாராஷ்டிரத்திலுள்ள சத்தாரா மாவட்டத்தில் 1856-ஆம் ஆண்டு ஒரு பார்ப்பனக் குடும்பத்தில் பிறந்தார். பால கங்காதர திலகருடன் நெருக்கமாகப் பணியாற்றி வந்த இவர் பின்னாளில் அவருடன் ஏற்பட்ட கருத்து வேறுபாட்டின் காரணமாக தனித்துச் சென்றார். சூத்திரக் என்னும் பத்திரிக்கையைத் தொடங்கி தீண்டாமைக்கு எதிராகக் குரல் கொடுத்தார். பழைமையைக் கண்மூடித்தனமாகப் பின்பற்றுவதை எதிர்த்தார். விதவைத் திருமணத்தை ஆதரித்தார்.  
ஆஸ்த்துமா நோயினால் தனது 39-ஆம் வயதில் இறந்தார்.
# விக்கிப்பீடியா:அதிகாரிகள் உரையாடல்

அதிகாரிகள் செயற்படுத்த வேண்டிய முடிவுகள் தொடர்பான உரையாடல் இங்கு இடம்பெறும்.
# விக்கிப்பீடியா:அதிகாரிகள் உரையாடல்

## புதிய நிருவாகிகள் அறிவிப்பு

வணக்கம் .  
பார்க்க:
- விக்கி நிர்வாகிகள் பள்ளி
- நிர்வாகி தரத்துக்கான வேண்டுகோள்  
5 ஆண்டுகளுக்குப் பிறகு நடைபெற்று வரும் நிருவாகிகள் தேர்தலில் ஆர்வமுள்ள பலர் பங்கு பெற்று வருகின்றனர். எனினும், புதிதாக இயற்றி உள்ள
விக்கி நிர்வாகிகள் பள்ளி கொள்கையின் படி ஒவ்வொரு காலாண்டிலும் ஆக அதிகம் 6 பேர் நிருவாகிகளாகப் பொறுப்பேற்கலாம் என்று குறிப்பிட்டிருக்கிறோம்.  
தேர்தலில் பங்கு கொள்கிற பெரும்பாலானோரும் காலாண்டுகள் காத்திருந்து நிருவாகப் பொறுப்பு ஏற்க சம்மதம் தெரிவித்து உள்ளார்கள்.  
இவர்களில் யாருக்கு முன்னுரிமை தந்து முதல் ஆறு பேரை அறிவிப்பது?  
என்னுடைய யோசனைகள் சில:  
- உடனே வேண்டும் என்று விண்ணப்பித்தவர்களுக்கு உடனே அணுக்கம் வழங்கலாம்.
- புதியவர்கள், நெடுநாள் பயனர்கள், ஆண்கள்/பெண்கள், இலங்கை/தமிழகம் பயனர்கள், நுட்பப் பங்களிப்பு உள்ளவர்கள் என்று பல்வேறு பின்புலம் உள்ளோரைத் தேர்ந்தெடுத்து முதலில் நிருவாக அணுக்கம் வழங்கலாம்.
- Randomizer போன்ற கருவிகளைப் பயன்படுத்தி யாரேனும் ஆறு பேரை முதலில் அறிவிக்கலாம்.
- தேர்ந்தெடுக்கப்பட்டுள்ள அனைவரையும் அவர்களுக்குள் பேசி இணக்க முடிவு எடுத்து ஒரு பட்டியலைத் தரச் சொல்லலாம்.  
அடுத்த காலாண்டில் விக்கி நிர்வாகிகள் பள்ளிக் கொள்கையை மீளாய்வு செய்யும் போது, இவ்வாறு எழும் சூழல்களையும் கருத்தில் கொண்டு கொள்கையை மேம்படுத்த வேண்டிய தேவையை உணர்கிறேன்.  
உங்கள் கருத்துகளை எதிர்பார்க்கிறேன். நன்றி. --இரவி (பேச்சு) 14:04, 8 சனவரி 2019 (UTC)  
:தேர்ந்தெடுத்தவர்களிடையே இணக்கமுடிவையெட்டச்சொல்வது ஒரு சிறப்பான வாய்ப்பாக அமையலாம். அதன்மூலம் (பொதுவாக ஈடான தேர்வுகளின்போது) வாக்கெடுப்பு என்பது இணக்கமுடிவை எட்டுவதற்கான வழிமுறையென்பதை நிலைநிறுத்தமுடியும். அவ்வாறு எணக்கமுடிவுக்கு வருவதற்கு ஓர் உள்ளீடாகப் பின்வரும் பார்வைகளை முன்வைக்கிறேன்.
:* கருவிகளைப் பயன்படுத்தினால் உடனடியாகப் பயன்பெற பயன்தரத்தக்க சில பயனர்கள். (எ.கா. துப்புரவுப்பணிகளில் நாட்டமுள்ளவர்கள்)
:* கருத்துத் தெரிவிக்கும்போது நிருவாகி அதிகாரி பொறுப்புக்களினால் ஏதும் சிறப்பு நிலை ஏதும் இல்லாவிட்டாலும், நிருவாகக் கருவிகளைப் பயன்படுத்திச் செயற்படுத்தும் முடிவுகளை எடுப்பதிலும் செயற்படுத்துவதிலும் சில சிக்கல்களை அந்தந்த அணுக்கம் கொண்டோர் கூடுதலாக உணரவாய்ப்புண்டு. இப்போது நம்முன் உள்ள முடிவைப்போல. ஆகையால் நெடிய அனுபவமுள்ள சிலருக்கும் தரலாம். கொள்கைப் புரிதல் உரையாடல்களில் ஈடுபாடு முதலியவற்றைக் கருத்தில் கொள்ளலாம்.
:* ஒவ்வொருவரும் ஒவ்வொரு தினுசு என்பதால் ஒரு கலவையாக இருத்தல் என்றும் நல்லது.
தவிர நிருவாகியாவதென்பதை ஒருவகையில் பெரிதாக எண்ணவேண்டியதில்லை என்பதையும் தெரிவிக்கலாம். -- சுந்தர் <sup>\பேச்சு</sup> 09:25, 13 சனவரி 2019 (UTC)
:: நன்றி சுந்தர். பேச்சுப் பக்கத்தில் மயூரநாதன் இட்டுள்ள கருத்துகளையும் கவனிக்க வேண்டுகிறேன். --இரவி (பேச்சு) 09:52, 13 சனவரி 2019 (UTC)
# விண் இயற்பியல்

**விண் இயற்பியல்** (*Space physics*) என்பது பூமியின் மேல் வளிமண்டலத்திலும், சூரிய குடும்பத்திற்குள்ளும் இயற்கையாக நிகழும் அயனிமங்களைப் பற்றிய ஆய்வு ஆகும். சூரியனின் சூரிய இயற்பியல், சூரியக் காற்று, கோள்களின் காந்தக்கோளங்கள், அயனி மண்டலங்கள், துருவ ஒளிகள், அண்டக் கதிர்கள், மற்றும் ஒத்திசைவுக் கதிர்வீச்சு போன்ற பல தலைப்புகளை இது உள்ளடக்கியது. விண் இயற்பியல் என்பது விண்வெளி வானிலை பற்றிய ஆய்வின் ஒரு அடிப்படைப் பகுதியாகும், அத்துடன் இது அண்டத்தைப் புரிந்துகொள்வதில் மட்டுமல்லாமல், தகவல் தொடர்பு மற்றும் வானிலை செயற்கைக்கோள்களின் செயல்பாடுகள் உட்பட நடைமுறை அன்றாட வாழ்க்கையிலும் முக்கியமான தாக்கங்களைக் கொண்டுள்ளது.  
விண் இயற்பியல் என்பது வானியற்பியல் துறையில் இருந்து வேறுபட்டது, இது சூரிய குடும்பத்திற்கு அப்பால் ஒத்த பிளாஸ்மா நிகழ்வுகளை ஆய்வு செய்கிறது. விண் இயற்பியல் உயர் குத்துயர ஏவூர்திகள் மற்றும் விண்கலங்களிலிருந்து அளவீடுகளைப் பயன்படுத்துகிறது, மாறாக வானியற்பியல் பிளாசுமா கோட்பாட்டு மற்றும் வானியல் அவதானிப்புகள் ஆகியவற்றைக் கணக்கிடுகிறது.
# சிறப்பு நீதிமன்றம்

**சிறப்பு நீதிமன்றம்** என்பது குறிப்பிட்ட சட்டம் சார்ந்தோ, குறிப்பிட்ட பகுதி சார்ந்தோ அளவான அதிகார எல்லைக்குள் செயல்படும் ஒரு வகை நீதிமன்றமாகும்.
# சிறப்பு நீதிமன்றம்

## இந்தியா

இந்தியாவில் புலனாய்வு சிறப்பு நீதிமன்றம், பட்டியல் சாதியினர்/ பட்டியல் பழங்குடியினர் மீதான வன்முறை தடுப்புச் சிறப்பு நீதிமன்றம் , கறுப்புப் பண மோசடி தடுப்புச் சிறப்பு நீதிமன்றம், மக்கள் பிரதிநிதிகளின் குற்ற வழக்குகளை விசாரிக்கும் சிறப்பு நீதிமன்றங்கள் உள்ளன.  
இந்தியாவின் சட்ட அமைச்சகத்தின் ஒப்புதலுடன் உச்சநீதிமன்றத்தின் வழிகாட்டலில் தெலுங்கானா, ஆந்திரப் பிரதேசம், மகாராஷ்டிரா, கேரளா, பீகார், கர்நாடகா, மேற்கு வங்கம், டில்லி, மத்தியப் பிரதேசம், உத்தர பிரதேசம் மற்றும் தமிழ்நாடு முதலிய மாநிலங்களில் மக்கள் பிரதிநிதிகளின் மீதுள்ள வழக்குகளை விரைந்து விசாரிக்கச் சிறப்பு நீதிமன்றங்கள் ஏற்படுத்தப்பட்டுள்ளன. இவை மத்திய அரசின் நிதி உதவியுடன், மாநில அரசால் உருவாக்கப்படுகிறது, மாநில உயர்நீதிமன்றங்களுக்கு கட்டுப்படாது. தமிழகத்தில் 2018 செப்டம்பரில் உருவான சிறப்பு நீதிமன்றம், தமிழகத்தைச் சேர்ந்த சட்டமன்ற உறுப்பினர்கள் மற்றும் நாடாளுமன்ற உறுப்பினர்கள் மீதுள்ள வழக்குகளை விசாரித்து வருகிறது. 2018 டிசம்பரில் பாலியல் வன்முறை தொடர்பான வழக்கில் தி.மு.க அரசியல்வாதி சு. இராஜகுமாருக்கு பத்து ஆண்டுகள் சிறைத்தண்டனை வழங்கியது. 2019 ஜனவரியில் தமிழக விளையாட்டுத்துறை அமைச்சர் பாலகிருஷ்ண ரெட்டிக்கு மூன்றாண்டுகள் சிறைத்தண்டனை வழங்கியது.
# சிறப்பு நீதிமன்றம்

## இதர நாடுவாரியாக சிறப்பு நீதிமன்றம்

### அமெரிக்கா

அமெரிக்க ஐக்கிய நாடுகளில் சிறப்பு நீதிமன்றமானது உரிமையியல் மற்றும் குற்றவியல் வழக்குகளைக் கையாளுகிறது. போதைபொருள் நீதிமன்றம், குடும்ப நீதிமன்றம், போக்குவரத்து நீதிமன்றம் போன்றவை பொதுவான சிறப்பு நீதிமன்றங்கள்.
# சிறப்பு நீதிமன்றம்

## இதர நாடுவாரியாக சிறப்பு நீதிமன்றம்

### சீனா

இராணுவம், தேசிய இரயில்வே அமைப்பு, கடல்சார் வழக்குகளை விசாரிக்கும் சிறப்பு நீதிமன்றங்கள் உள்ளன.
# சிறப்பு நீதிமன்றம்

## இதர நாடுவாரியாக சிறப்பு நீதிமன்றம்

### ஐக்கிய இராஜ்ஜியம்

சிறிய போக்குவரத்து மீறல்களை விசாரிக்கும் சிறப்பு நீதிமன்றங்கள் இங்கிலாந்து மற்றும் வேல்ஸ் பகுதிகளில் உள்ளன.
# சிறப்பு நீதிமன்றம்

## இதனையும் காண்க

- சிறப்பு நீதிமன்றங்கள் (மக்கள் பிரதிநிதிகள்)
# ஐதரசன் டிரைதயோனேட்டு

**ஐதரசன் டிரைதையோனேட்டு** (*Hydrogen trithionate*) என்பது ஒரு பகுதியாக புரோட்டீன் நீக்கம் செய்யப்பட்ட ஆக்சி அமிலமாகும். அதிலும் குறிப்பாக பாலிதயோனிக் அமிலம் ஆகும். இதே போல இதை பகுதியாக புரோட்டானேற்றப்பட்ட ஒரு ஆக்சி எதிர்மின் அயனி என்றும் கருதலாம். இச்சேர்மத்தால் ஒரு புரோட்டானை இழந்து டிரைதயோனேட்டாகவும் மாற முடியும் அல்லது ஒரு புரோட்டானை பெற்றுக்கொண்டு டிரைதயோனிக் அமிலமாகவும் மாற முடியும்.
# சீமா பிஸ்வாஸ்

**சீமா பிஸ்வாஸ்** (*Seema Biswas*, பிறப்பு: 14 சனவரி, 1965): ஓர் இந்திய திரைப்பட மற்றும் அசாமிய நாடக நடிகையும் ஆவார். இவர் 1994 ஆம் ஆண்டு சேகர் கபூர் இயக்கத்தில் வெளிவந்த பாண்டிட் குயின் என்ற படத்தில் பூலான் தேவியாக நடித்துப் புகழ்பெற்றார். இப்படத்தில் நடித்தமைக்காக சிறந்த நடிகைக்கான தேசிய விருதும் பெற்றுள்ளார். இவர் மிகவும் வலுவான கதாபாத்திரங்களை ஏற்று நடிப்பதில் புகழ்பெற்றவர். இவர் 2000 ஆம் ஆண்டில் சங்கீத நாடக அகாடமி விருதும், 2005 இல் தீபா மேத்தா இயக்கத்தில் வெளிவந்த "வாட்டர்" திரைப்படத்தில் சகுந்தலாவாக நடித்தமைக்காக, 2006 இல் சிறந்த நடிகைக்கான ஜெனி விருதும், பெற்றார். 1996 இல் இவர் முக்கிய வேடத்தில் நடித்து வெளிவந்த படமான "கொமோஷி தி மியூசிக்கல்" என்ற படத்தில் சிறந்த துணை நடிக்கைக்கான திரைவிருதையும் பெற்றார். மேலும் "பூட்" (2003), விவாஹ்(2006), ஹாஃப் கேர்ள் பிரண்ட் (2017) ஆகியவை குறிப்பிடத்தக்க படங்களாகும். திரைப்படத்தில் மட்டுமல்லாமல் பல தொலைக்காட்சி நிகழ்ச்சிகளிலும் பிஸ்வாஸ் நடித்துள்ளார்.
# சீமா பிஸ்வாஸ்

## இளமையும் கல்வியும்

இவர் அசாமில் உள்ள நல்பரி என்ற இடத்தில் ஜகதீஸ் பிஸ்வாஸ் - மீரா பிஸ்வாஸ் என்ற வங்காள இணையருக்கு மகளாகப் பிறந்தார். இவரது தாயார் அக்காலத்தில் அசாமில் புகழ்வாய்ந்த நாடக நடிகையும் ஒரு வரலாற்று ஆசிரியரும் ஆவார். சீமா பிஸ்வாஸ் தன் சிறுவயதில் திரைக்கலைஞர்களான பூபேன் அசாரிகா, பானி சர்மா, பிஷ்ணுபிரசாத் ராபா ஆகியோருடன் நட்புகொண்டிருந்தார். இவர் நல்பரி கல்லூரியில் அரசியல் அறிவியல் படித்தார். பின்பு புதுடில்லி<nowiki/>யில் தேசிய நாடகப் பள்ளியில் சேர்ந்தார். அங்கு பட்டம் பெற்ற பின் தேசிய நாடகப் பல்கலைக்கழகத்தில் சேர்ந்தார்.
# சீமா பிஸ்வாஸ்

## தொழில்

சீமா பிஸ்வாஸ் நடிப்பில் வெளிவந்த கிருஷ்ணன் கர்த்தா என்பவரது இயக்கத்தில் வெளிவந்த இந்திப்படமான அம்ஷினி 1988 ஆம் ஆண்டிற்கான திரைப்படவிழாவில் (பிலிமோத்சவ் 1988) காட்சிப்படுத்தப்பட்டது. ஆனாலும் தேசிய நாடகப் பல்கலைக்கழகத்தில் இவரது பங்களிப்பைக் கவனித்து வந்த சேகர் கபூர் தனது பாண்டிட் குயின் படத்தில் பூலான் தேவி கதாபாத்திரத்தில் ஒரு வாய்ப்பு வழங்கினார். அதன் பின்னரே சீமா பிஸ்வாஸ் தேசிய அளவில் பேசப்பட்டார். இவர் மிக முன்னதாகவே அசாமிய திரைப்படங்களில் நடித்து வந்திருந்தாலும் இந்தப்படமே இவருக்கு இந்தித் திரையுலகில் ஒரு மிகப்பெரிய திருப்பத்தை ஏற்படுத்தியது. இதன் பின்னர் சீமா பிஸ்வாரஸ் மிகத்தீவிரமாக இந்தித் திரைப்படங்களில் நடிக்க ஆரம்பித்தார். 1996 இல் சஞ்சய் லீலா பன்சாலி இயக்கத்தில் வெளிவந்த கமோஷி தி மியூசிகல் என்ற படத்தில் காதுகேளாத, வாய்பேசவியலாத இவர், நானே படேகரை எதிர்க்கும் பிளேவி என்ற பெண் கதாபாத்திரத்தில் நடித்தார். இந்தப்படத்தில் நடித்தமைக்காக சிறந்த துணை நடிகைக்கான விருது பெற்றார்.  
தனது துறையில் நாடகங்களில் ஒரு குறிப்பிட்ட வேடத்தில் மட்டுமே நடிப்பதை மறுத்து பல்வேறு திரைப்படங்களில் பல்வேறு கதாபாத்திரங்களில் நடித்துள்ளார். இவர் பல மராத்தியத் திரைப்படங்களிலும் நடித்துள்ளார். பிந்தாஸ்ட், தியாஸ் பர்வா, லால்பாக் பரேல் ஆகியவை இவர் நடித்து வெளிவந்த மராத்தியப் படங்களாகும்.  
திரைப்படம் மற்றும் தொலைக்காட்சிக்கான ஆசிய அகாதமியின் இயக்குநர் சந்தீப் மார்வால் தேசிய திரை மற்றும் தொலைக்காட்சிக் கழகத்தின் வாழ்நாள் உறுப்பினராகக் சிறப்புப் படுத்தப்பட்டுள்ளார்.  
2011 இல் இந்தித் தொலைக்காட்சி நிகழ்ச்சியான பிக் பாஸ் -சீசன் 5 தொடரில் பங்குகொள்வதாக வதந்தி பரப்பப்பட்டது.  
2014, நவம்பர் 20 முதல் நவம்பர் 30 வரை கோவாவில் நடைபெற்ற நாற்பத்தைந்தாவது இந்தியத் திரைப்படவிழாவில் (IFFI) பெருமைபெறத்தக்க ஐந்து நடுவர்களில் ஒருவராக நியமிக்கப்பட்டார்.
# சீமா பிஸ்வாஸ்

## விருதுகள்

### தேசியத் திரை விருதுகள்

- 1995: பாண்டிட் குயின் படத்தில் நடித்ததற்காக சிறந்த நடிகைக்கான தேசிய விருது
# சீமா பிஸ்வாஸ்

## விருதுகள்

### பிலிம்பேர் விருதுகள்

- 1997: சிறந்த அறிமுக நடிகைக்கான பிலிம்பேர் விருது (பாண்டிட் குயின்)
# சீமா பிஸ்வாஸ்

## விருதுகள்

### திரை நட்சத்திர விருதுகள்

- 1997: சிறந்த துணை நடிகைக்கான திரை நட்சத்திர விருது (கொமோஷி தி மியூசிகல்)
- 2003: (பரிந்துரை): சிறந்த துணை நடிகைக்கான திரை நட்சத்திர விருது (கம்பெனி)
- 2004:(பரிந்துரை): சிறந்த துணை நடிகைக்கான திரை நட்சத்திர விருது (பூட்)
# சீமா பிஸ்வாஸ்

## விருதுகள்

### சங்கீத நாடக அகாதமி விருதுகள்

- 2001 - சங்கீத நாடக அகாதமி விருது
# சீமா பிஸ்வாஸ்

## விருதுகள்

### ஜீனி / கனடீய திரை விருதுகள்

- 26 ஆவது ஜீனி விருது, 2006: வாட்டர் திரைப்படத்தில் முன்னனிக் கதாபாத்திரத்தில் சிறப்பாக நடித்தமைக்காக கனடீய திரை மற்றும் தொலைக்காட்சி அகாதமி வழங்கிய சிறந்த நடிகைக்கன விருது.
- கனடீயத் திரை விருதுகள், 2013: மிட்நைட்ஸ் சில்ரன் என்ற படத்தில் சிறந்த துணை நடிகைக்கான கனடீய திரை மற்றும் தொலைக்காட்சி அகாதமி விருது.
# பட்டியாலா இல்லம்

**பட்டியாலா இல்லம்** (*Patiala House* ) என்பது புது தில்லியில் உள்ள பட்டியாலா மாகாராசாவின் முன்னாள் இருப்பிடமாகும். இது இந்தியாவின் மத்திய தில்லியில் இருக்கும் இந்தியா கேட்டுக்கு அருகில் அமைந்துள்ளது. பட்டியாலா இல்லம் சர் எட்வின் லூட்டியன்சால் வடிவமைக்கப்பட்டது. இக் கட்டிடம் கூம்பு வடிவத்தின் மத்தியில் ஒரு வண்ணத்துப் பூச்சியின் வடிவத்துடன் மற்ற லூட்டியன்சு கட்டிடங்களைப் போல அமைந்துள்ளது
# பட்டியாலா இல்லம்

## வரலாறு

தில்லியில் உள்ள மற்ற இளவரசர்களின் வீடுகளைப் போல இல்லாமல் பட்டியாலா இல்லமானது மணற் கற்களின் தோற்றத்தில் அல்லாது வெள்ளை வண்ணத்தால் பூசப்பட்டிருந்தது.  
1970 களில் இந்திரா காந்தி பிரதமமந்திரியாக இருந்தபோது அரசர்களின் இத்தகைய தனித்த வீடுகளை முடிவுக்குக் கொண்டுவந்தார். அரச குடும்பத்தினர் அவ்விடத்தை இந்திய அரசுக்கு விற்பனை செய்தனர்.  
தில்லியில் இருந்த ஐந்து நீதிமன்றங்களில் ஒன்றாக இந்தியாவின் மாவட்ட நீதி மன்றத்தால் அவை பயன்படுத்தப்பட்டன. பட்டியாலா இல்ல நீதிமன்ற வளாகம் என்று இவ்விடம் அழைக்கப்பட்டது. இந்த அரண்மனையின் அசல் தோற்றம் பல நீட்சிகள் மற்றும் மாற்றங்களைக் கண்டது.
# சமூக நீதி

**சமூக நீதி** (Social justice) என்ற கருத்தாக்கமானது தனிநபருக்கும் சமூகத்திற்கும் இடையேயுள்ள சமமான நியாயமான உறவைக் குறிக்கிறது. பொதுவாக வேறுபாடுகளைப் பொருளாதாரப் பரவல், தனிப்பட்ட வாய்ப்புகள் மற்றும் சமூக செல்வாக்கின் மூலம் இதனைக் கணிக்கலாம். மேற்கத்திய நாடுகள் மற்றும் பழமையான ஆசிய நாடுகளில் சமூக நீதி என்ற கருத்தாக்கமானது தனிநபர்களின் சமூக செயல்பாடுகளுக்குத் தேவையானவற்றைப் பூர்த்தி செய்து, பாகுபாடற்ற நீதியையும் நியாயத்தையும் நிலைநிறுத்துவதாகும். தற்காலத்தில் உலகளாவிய பல சமூக அமைப்புகள் சமூகப் பெயர்ச்சிக்கான தடைகளை உடைத்து, சமூகப் பாதுகாப்பை உண்டாக்கி, பொருளாதார ஏற்றத்தாழ்வுகளைக் கலைக்கிறது.  
சமூக நீதி மூலம் ஒரு சமூகத்தில் உள்ள அரசு அல்லது அரசு சாரா நிறுவனங்களின் உரிமையையும் கடமையையும் உறுதிசெய்து, சமுதாயத்தின் ஆதாயங்களையும் சுமைகளையும் பகிர்ந்துகொள்ளப்படுகிறது. வரி, சமூகக் காப்பீடு, பொது உடல்நலவியல், பொதுக்கல்வி, பொதுப்பணி, தொழிலாளர் சட்டம், சந்தை ஒழுங்காணையம் போன்ற நிறுவனங்களில் வளங்களையும், வாய்ப்புகளையும் பகிர்ந்து கொள்ளமுடிகிறது.
# சமூக நீதி

## தமிழ்நாட்டில்

சமூக நீதி மற்றும் அதிகாரமளித்தல் அமைச்சகம் மற்றும் பட்டியல் பழங்குடி அமைச்சகம் போன்ற அமைச்சகங்கள் பட்டியல் சாதியினர் மற்றும் பழங்குடியினர், இதர பிற்படுத்தப்பட்ட வகுப்பினர், மாற்றுத்திறனாளிகள், முதியவர்கள் உட்படச் சமூகத்தின் விளிம்புநிலை மக்களுக்கு சமூகநீதியையும் நலத்திட்டங்களையும் செயல்படுத்துகிறது.சாதி, மொழி, மதம், பால், வசிப்பிடம், பொருளாதார சூழல், உடல் ஊனம் போன்ற முறைகளில் வேலைவாய்ப்பு மற்றும் கல்விவாய்ப்புகளில் இடஒதுக்கீடு, கல்விக்கு உதவித் தொகை போன்ற பல திட்டங்கள் செயற்பாட்டில் உள்ளன.
# சி. சரவணகார்த்திகேயன்

**சி. சரவணகார்த்திகேயன்** (சிஎஸ்கே, பிறப்பு: ஆகத்து 13, 1984) ஒரு தமிழக எழுத்தாளர் ஆவார். இணையத்திலும் பல பங்களிப்புகளைச் செய்துள்ளார். தமிழ்நாடு அரசின், தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல் விருதினைப் பெற்றிருக்கிறார்.
# சி. சரவணகார்த்திகேயன்

## வாழ்க்கைக் குறிப்பு

சரவணகார்த்திகேயன் கோவை மாவட்டம், சிங்காநல்லூரில் பிறந்தார். ஈரோட்டில் பள்ளிப் படிப்பை மேற்கொண்ட இவர், சென்னை அண்ணா பல்கலைக்கழகத்தில் (கிண்டி பொறியியல் கல்லூரி) கணிப்பொறி இயல் படிப்பை முடித்தார். தற்போது பெங்களூரில் தனியார் நிறுவனத்தில் மென்பொறியாளராகப் பணியாற்றுகிறார்.
# சவுமியா சுவாமிநாதன்

**சவுமியா சுவாமிநாதன்** (*Soumya Swaminathan*) என்பவர் ஓர் இந்தியப் பெண் சதுரங்க கிராண்ட்டு மாசுட்டர் ஆவார். இவர் 1989 ஆம் ஆண்டு மார்ச்சு மாதம் 21 ஆம் நாள் பிறந்தார். அர்கெந்தினாவின் பியூர்டோ மேட்ரினில் நடைபெற்ற உலக இளையோர் பெண்கள் சாம்பியன்பட்டத்தை 2009 ஆம் ஆண்டு சவுமியா வென்றார். இப்போட்டியில் தெய்சி கோரி மற்றும் பெட்டல் செம்ரே இல்டிசு ஆகியோருடன் சமநிலை புள்ளிகள் எடுத்து இவ்வெற்றியை ஈட்டினார் .  
2005 மற்றும் 2006 ஆம் ஆண்டுகளில் நடைபெற்ற இந்திய இளையோர் பெண்கள் சாம்பியனாகவும் சவுமியா இருந்தார். 2011 ஆம் ஆண்டு சனவரியில் நடைபெற்ற 2011 ஆம் ஆண்டிற்கான இந்தியப் பெண்கள் சாம்பியன் பட்டத்தையும் இவர் வென்றார் . சென்னையில் 2012 ஆம் ஆண்டு நடைபெற்ற காமன்வெல்த் பெண்கள் சாம்பியன் போட்டியிலும் வெற்றி பெற்றார் . 2016 ஆம் ஆண்டில், மாசுகோ சதுரங்கப் போட்டியின் பெண்கள் பிரிவில் அனசுதேசியா போட்நாரூக் மற்றும் அலெக்சாண்ட்ரா ஓபொலின்டெசுவா ஆகியோருடன் முதலிடத்தைப் பகிர்ந்து கொண்டார். சமநிலை முடிவு போட்டி ஆட்டத்தில் இரண்டாவதாக வந்தார் . 2018 ஆம் ஆண்டு சூலை 26 முதல் ஆகத்து 4 வரை ஈரானின் அமாடனில் நடைபெற்ற ஆசிய அணி சதுரங்க சாம்பியன் பட்டப்போட்டியில் கட்டாயத் தலை துணி அணிய மறுத்ததற்காக இவர் அப்போட்டியில் பங்கேற்காமல் விலகினார்..
# முத்தரையர்

**முத்தரையர்** என்பது, இந்தியாவின், தமிழ்நாடு மாநிலத்தில் இருந்த அரச மரபுகளில் ஒன்றாகும். முத்தரையர்கள் தஞ்சை, திருச்சி மற்றும் புதுக்கோட்டை மண்டலங்களை கி.பி 600 முதல் கி.பி 900 வரை ஆட்சி செய்தனர்.  
தமிழ்ச் செய்யுள்களான நாலடியார் மற்றும் முத்தொள்ளாயிரத்தில் முத்தரையர் குடித்தலைவர்களைப் பற்றிய பாராட்டுத் தகவல்கள் காணப்படுகின்றன.  
7 முதல் 8-ஆம் நூற்றாண்டுகளில் முத்தரையர், பல்லவர்கள் கீழ் குறுநில மன்னர்களாக, காவேரி ஆற்றின் வளமான சமவெளிகளைக் கட்டுப்படுத்தினர். காஞ்சிபுரத்தில் வைகுந்த பெருமாள் கோவிலில் ஒரு கல்வெட்டு ஒரு முத்தரைய அரசன் பற்றி கூறுகிறது. வரலாற்றாசிரியர் டி. ஏ. கோபினாத ராவ் படி, இந்த அரசன் சுவரன் மாறன். வரலாற்றாசிரியர் மகாலிங்கத்தின் கூற்றுப்படி, சுவரன் மாறன், பல்லவ அரசன் இரண்டாம் நந்திவர்மனின் படைத் தலைவரான உதயச்சந்திராவுடன் சேர்ந்து சேரர்கள் மற்றும் பாண்டியர்களுக்கு எதிராக குறைந்தது பன்னிரண்டு போர்களில் ஈடுபட்டார். தஞ்சாவூர் மற்றும் வல்லம் அவரது கட்டுப்பாட்டின் கீழ் இருந்ததாக சுவரன் மாறன் செந்தலை கல்வெட்டு குறிப்பிடுகிறது. பொ.ஊ.பி 850 களில் சோழர்கள் மீண்டும் ஆட்சிக்கு வந்தபோது விசயாலயச் சோழன் தஞ்சாவூரை முத்தரையர்களிடமிருந்து கைப்பற்றினான்.  
முத்தரையர்களுள் நன்கறியப்பட்ட ஆட்சியாளர்கள் முதலாம் குவாவன் (குணமுதிதன்), பெரும்பிடுகு முத்தரையர் (குவாவன் மாறன்), மாறன் பரமேசுவரன் (இளங்கோவதிரையர்), இரண்டாம் பெரும்பிடுகு முத்தரையர் (சுவரன் மாறன்) ஆகியோராவர் .
# முத்தரையர்

## முத்தரையரின் தோற்றம்

முத்தரையரின் தோற்றம் பற்றி அறிஞர்களிடையே கருத்து வேறுபாடு உண்டு. முத்தரையர் = மூன்று + தரையர் சேர, சோழ, பாண்டிய மன்னர்களை வென்ற களப்பிரர்களின் கிளைக்குடியினர் என்று மயிலை சீனி. வேங்கடசாமி, சா. கிருஷ்ணசுவாமி ஐயங்கார் போன்ற அறிஞர்கள் கூறுகின்றனர். மேலும் சா. கிருஷ்ணசுவாமி ஐயங்கார் சொல் ஆராய்ச்சியின் அடிப்படையில் களப்பிரர்களின் வழியில் வந்தவர்களே முத்தரையர் எனக் கொள்ள வேண்டும் என்கிறார்.  
வரலாற்றாளர்கள் தி. வை. சதாசிவ பண்டாரத்தார் மற்றும் க. அ. நீலகண்ட சாஸ்திரி போன்ற அறிஞர்கள், முத்தரையரும், களப்பிரரும் வெவ்வேறு இனத்தவர்கள் என்று கருதுகிறார்கள்.
முத்தரையர்களை களப்பிரர்களின் கிளைக்குடியினர் என்று கூறுவது சிறிதும் ஏற்புடைத்தன்று என்று தி. வை. சதாசிவ பண்டாரத்தார் குறிப்பிடுகிறார்.  
முத்தரையர், மாறன், மீனவன், தென்னவன் போன்ற பாண்டியரின் பெயர்களைப் பெற்றிருந்த செய்தியை புதுக்கோட்டைக் கல்வெட்டுக்கள் தெரிவிக்கின்றன. செந்தலைக் கல்வெட்டில் முத்தரையரின் கொடிச் சின்னம் 'கயல்' எனக் காணப்படுகிறது.
# முத்தரையர்

## முத்தரைய அரசர்கள்

- தனஞ்சய முத்தரையர்
- பெரும்பிடுகு முத்தரையர் என்கிற குவாவன் மாறன் (கி.பி. 655-கி.பி. 680)
- இளங்கோவதிரையர் என்கிற மாறன் பரமேசுவரன் (கி.பி. 680-கி.பி. 705)
- இரண்டாம் பெரும்பிடுகு முத்தரையர் என்கிற சுவரன் மாறன் (கி.பி. 705-கி.பி. 745)
- விடேல்விடுகு சாத்தன் மாறன் (கி.பி. 745-கி.பி. 770)
- மார்பிடுகு என்கிற பேரிடியரையன் (கி.பி. 770-கி.பி. 791)
- விடேல்விடுகு முத்தரையர் என்கிற குவாவன் சாத்தன் (கி.பி. 791-கி.பி. 826)
- சாந்தன் பழியிலி (கி.பி. 826-கி.பி. 851)
# முத்தரையர்

## கல்வெட்டுக் குறிப்புகள்

முத்தரையர் குறித்த கல்வெட்டுச் செய்திகள்:
- நார்த்தாமலைக் கல்வெட்டு - விடேல் விடுகு முத்தரையன் மகனான சாந்தன் பழியிலியானவனின் மகள் பழியிலி சிறிய-நங்கை என்பவள், மீனவன் தமிழதிரையன் ஆயின மல்லன்அனந்தனை மணந்தாள் – என்று நார்த்தாமலை கல்வெட்டு கூறுகிறது. இதனால் மீனவனாகிய தென்னவனும், முத்தரையரும் சமகாலத்தில் புதுக்கோட்டை நிலப்பகுதியை ஆண்டனர் எனத் தெரிகிறது.
- குடுமியான் மலை கோயில் கல்வெட்டு “சத்ரு பயங்கர முத்தரையன்” என்னும் பெயரைக் குறிப்பிடுகிறது.
- குவாவன் மாறன் பெரும்பிடுகு முத்தரையன் பேரனும், மாறன் பரமேசுரன் இளங்கோவடி அரையன் மகனுமாகிய சுவரன் மாறன் பெரும்பிடுகு முத்தரையன் – என்பது தஞ்சாவூரை அடுத்துள்ள செந்தலை (சந்திரலேகை சதுர்வேதி மங்கலம்) கல்வெட்டு.
- முத்தரைநல்லூர் – திருச்சியை அடுத்துள்ள ஊர்.
- அங்காடி கொள்ளப்போம் யானை கண்டேன். கொங்காளும் முத்தரையர் தமைக் கண்டேன் – தமிழறியும் பெருமான் கதை.
# முத்தரையர்

## முத்தரையர் பட்டம்

**முத்தரையன்**என்பது மத்தியகால இந்தியாவின்சோழஅரசாங்கத்தில் பல்வேறு அதிகாரிகளால் பயன்படுத்தப்பட்ட ஒரு பட்டப் பெயராக இருந்தது.  
தமிழகத்தில் வலையர் மற்றும் கள்ளர் சாதியினரின் பட்டப்பெயராக கல்வெட்டில் வருகின்றன.முதலாம் மாறவர்மன் குலசேகர பாண்டியன் ஆட்சியில், புதுக்கோட்டை மாவட்டம், இலுப்பூர் வட்டம், வெள்ளாஞ்சார் இடிந்த சிவன் கோயில் கருவறை பின்புறம் வடபகுதி குழுதகத்தில் உள்ள கல்வெட்டில் வெள்ளாஞ்சாரிலிருந்த **வலையர்** இனத்தை சேர்ந்த**எதிர்முனை கண்ட முத்தரையன்** என்பவனுக்கு கள்ளர் மரபை சேர்ந்த சார் அரையன் தன்னன் கடம்பராயர் விற்றுக் கொடுத்த குடிகாட்டு குளம் வயலினைப் பற்றியது. அதே போல் மூன்றாம் இராஜராஜ சோழன் ஆட்சியில் வடவாலி நாட்டில் உள்ள திருவெள்ளரையின் குக்கிராமமான புதுக்குடி என்ற ராஜேந்திர சோழமங்கலத்தில் கனி உரிமை பெற்ற **கள்ளர்** இனத்தைச் சேர்ந்த **மணவாள முத்தரையன்** கொடுத்த கிழிப்புணைத்திட்டு என்னும் பத்திரத்தைக் கொடுத்ததாக கல்வெட்டு குறிப்பிடுகிறது. தற்போது புதுக்குடி என்ற கிராமம் திருச்சி மாவட்டம், மண்ணச்சநல்லூர் வட்டம், திருவெள்ளரை ஊராட்சியில் அமைந்துள்ளது. கோவில் அறங்காவலர்களிடம் இருந்து நான்கு பங்குகளின் விலையான 4,000 காசு முழுவதையும் ஒரு கிலியில் (பையில்) பெற்றதாக உறுதியளித்து, பங்கு விற்பனையாளர்களிடம் ஒப்படைத்தார்.
# முத்தரையர்

## பாடல் குறிப்புகள்

நாலடியார் பாடல்கள் முத்தரையரைப் **பெருமுத்தரையர்** எனக் குறிப்பிடுகின்றன. இவர்கள் சிறந்த கொடையாளிகளாக விளங்கினர்.
# முத்தரையர்

## கோவில்கள்

முத்தரையர்கள் ஆட்சிகாலத்தில் பல கோவில்கள் கட்டப்பட்டுள்ளன. அவற்றுள் அறியப்பட்ட சில கோவில்கள்:
- விசயாலய சோழீசுவரம் கோவில்
- திருமயம் சத்திய மூர்த்தி பெருமாள் கோவில்
- மலையடிப்பட்டி வாகீசுவரமுடையார் கோயில்
- கீழத்தானியம் உத்தமதானேசுவரர் கோயில்
# சுனில் பி. இளயிடம்

**சுனில் பி. இளயிடம்** மலையாள மொழியில் எழுதும் ஒரு சிறந்த இந்திய எழுத்தாளர். இவர் விமர்சகரும் பேச்சாளரும் ஆவார். அவர் அரசியல், இலக்கியம், கலை, பண்பாடு ஆகியன குறித்து எழுதுகிறார். இவர் கேரளா சாகித்திய அகாடமி விருது பெற்றவர்.
# சுனில் பி. இளயிடம்

### வாழ்க்கை வரலாறு

தென்னிந்திய மாநிலமான கேரளாவில் எர்ணாகுளம் மாவட்டத்தில் உள்ள கொட்டுவலில் அமைந்துள்ள ஒரு கிராமத்தில் 1962 இல் பிறந்தார் சுனில் பி. இளயிடம். இவர் தனது கிராமத்திலிருந்த உயர் தொடக்கப்பள்ளியிலும் சேரையிலிருந்த ராம வர்மா யூனியன் உயர்நிலைப் பள்ளியிலும் பயன்றார். பின்னர், அவர் மலையகாரர் ஸ்ரீ நாராயண மங்கலம் கல்லூரியிலும் எர்ணாகுளத்திலுரள்ள மஹாராஜா கல்லூரியிலும் கல்லூரிப் படிப்பை நிறைவு செய்தார். தொடக்கத்தில் பரவூரில் உள்ள லட்சுமி கல்லூரியில் விரிவுரையாளராகப் பணிபுரிந்தார். பின்னர் அவர் தேசாபிமானி மலையாள நாளிதழில் துணை ஆசிரியராகப் பணியாற்றினார், மேலும் முனைவர் பட்டம் (பிஎச்.டி) பெற்ற பிறகு, ஸ்ரீ சங்கராச்சாரி சமஸ்கிருத பல்கலைக்கழகத்தில் மலையாளத் துறையில் இணைப் பேராசிரியராகப் பொறுப்பேற்று பணிசெய்து வருகிறார்.  
=
# விக்கிப்பீடியா:புதுப்பயனர் போட்டி/Facebook Marketing/Report

<> **A Report on Facebook Marketing Campaign to promote The New Users Contest in Tamil Wikipedia.** </>
# விக்கிப்பீடியா:புதுப்பயனர் போட்டி/Facebook Marketing/Report

## Summary

Tamil Wikipedia community is running an article writing contest for new users during Jan - March, 2019.  
Through a Facebook marketing campaign supported by the New Readers Team from the Wikimedia Foundation, the Tamil Wikipedia commuinty was able to  
- deliver its message to 807,039 people
- engage 299,689 of them
- get 143,644 clicks  
leading to  
- 86 new users signing up for the contest
- 44 users expressing interest to participate.  
The total cost for the campaign was 884.68 USD ( ~62,357 INR)  
The campaign ran from December 22, 2018 to January 8, 2019.  
The campaign had three phases:  
- Phase 1 - To pick the ad format
- Phase 2 - To pick the audience
- Phase 3 - To push the best performing message to maximum number of people.
# விக்கிப்பீடியா:புதுப்பயனர் போட்டி/Facebook Marketing/Report

## Pick the ad format

Tamil Wikipedia community had only a novice level understanding of the marketing capabilities of Facebook platform. Therefore, we tried to understand how the ads work and which message performs best. Initially, our focus was on designing different banners and writing catching slogans. We posted them as posts and used the "Boost post" ad option in Facebook. All these were promoted for a day with 10 USD budget each.  
In this phase, we learnt:  
- Facebook has banner design guidelines which we need to follow. Poorly designed banners with a lot of text won't engage a lot of people and Facebook doesn't run those campaigns effectively. After designing many banner variations, we discovered of the banners were performing well. Either banners don't engage our audidence or we didn't have the skills or resources to design a banner engaging them and also following Facebook guidelines.  
This was a major learning.  
And, we discovered that one of the slogans was performing exceptionally well. The slogan format goes like:  
"Do you like Animals/ Birds / Movies (insert any field here)? Visit Wikipedia to write articles on them"  
We also discovered that Facebook gives many other ad formats besides boosting the posts.  
- Get more signups
- Get more website visitors  
were two such formats we discovered to drive more clicks to Wikipedia.  
We moved to the second phase testing with these learnings:  
- Stop boosting Facebook posts
- Niche audience respond better
# விக்கிப்பீடியா:புதுப்பயனர் போட்டி/Facebook Marketing/Report

## Pick the audience

In this phase, we ran many different ads for 20 USD each per day per ad.  
We tested many different niche audience like Birds, Animals, Science, History, Geography, Movies and Sports.  
We created slideshows using Featured Images and Pictures of the Year from the Commons.  
These images always performed well irrespective of the supposed popularity of the niche:  
- Pictures of the year
- Cute animals and birds pictures
- High resolution pictures
- Color pictures  
Black and White pictures we used for testing History niche didn't do well.
# விக்கிப்பீடியா:புதுப்பயனர் போட்டி/Facebook Marketing/Report

## Pick the audience

### Audience demographics

Having found the niches that engage better, we also looked at the profiles of the audience responding.  
- People between 18 - 44
- Men
- People from all over Tamilnadu, Northern/Eastern/Western Provinces of Sri Lanka  
were engaging more with our ads.  
So, we continued to test our ads only in these regions of Sri Lanka and not in all the provinces of Sri lanka.  
These provinces are predominantly Tamil speaking. Interestingly, Western Province is only the third most populated province for Tamil speaking population. But, it always beat other provinces in engagement. Some times, it also beat a bigger state like Tamil Nadu!  
We tested few ads with the age group of 18 - 44 and had a better Click Through Rate but dropped that idea later as a typical contributor for Tamil Wikipedia has come from all age groups in the past.  
We also targeted users based on their interests and graudation in certain subjects. For example, for Birds and Animals, we targeted users interested in Wildlife Photography.
# விக்கிப்பீடியா:புதுப்பயனர் போட்டி/Facebook Marketing/Report

## Pick the audience

### Ad quality

All the testing above ensured that our ads were super relevant for the audience.  
Facebook rated most of our well performing ads 10/10.  
In face, some of the ads had more organic comments, likes, and shares.
# விக்கிப்பீடியா:புதுப்பயனர் போட்டி/Facebook Marketing/Report

## Pick the audience

### Ad delivery platform

We discovered 100% of the audience came from mobile devices which was a bummer as we were targeting new editors
# வரகூர் ஊராட்சி, பெரம்பலூர்

::இதையும் தஞ்சாவூர் மாவட்டத்தில் உள்ள வரகூர் ஊராட்சி (தஞ்சாவூர்), கடலூர் மாவட்டத்திலுள்ள வரகூர் ஊராட்சி, கடலூர் கட்டுரைகளுடன் குழப்பிக்கொள்ளதீர்கள்.  
**வரகூர் ஊராட்சி, பெரம்பலூர் மாவட்டம்** (Varahur Gram Panchayat), தமிழ்நாட்டின் பெரம்பலூர் மாவட்டத்தில் குன்னம் வட்டாரத்தில், வேப்பூர் ஊராட்சி ஒன்றியத்தில் அமைந்துள்ள ஒரு ஊராட்சி ஆகும். இது சிதம்பரம் மக்களவைத் தொகுதிக்கும் உட்பட்டதாகும்.  
2011 ஆம் ஆண்டு வரை இது வரகூர் சட்டமன்றத் தொகுதியின் கீழ் இருந்தது, தொகுதி மறுசீரமைப்புக்குப் பின்னர் குன்னம் சட்டமன்ற தொகுதியின் கீழ் மாற்றப்பட்டுள்ளது..
# பீபி கா மக்பாரா

**பீபி கா மக்பாரா** (**Bibi Ka Maqbara**) (ஆங்கிலம்:"Tomb of the Lady") முகலாயப் பேரரசர் அவுரங்கசீப்பின் மனைவியான தில்ரஸ் பானு பேகத்தின் நினைவாக, அவரது மகன் முகமது ஆசம் ஷாவால் மகாராட்டிர மாநிலம், அவுரங்காபாத் நகரத்தில் கிபி 1651 - 1661களில், ரூபாய் 16,68,203 பொருட் செலவில் எழுப்பட்ட நினைவிடக் கட்டிடம் ஆகும். இக்கட்டிடம் தாஜ்மகால் போன்று வடிவமைக்கப்பட்டுள்ளதால், இதனை *சிறு தாஜ்மகால்* என்றும் அழைப்பர்.  
இந்தியத் தொல்லியல் ஆய்வகம், பீபி கா மக்பாரா நினைவிடத்தை பராமரிக்கிறது.
# அத்தியூர் ஊராட்சி, பெரம்பலூர்

**அத்தியூர் ஊராட்சி** (*Athiyur Gram Panchayat*), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4340 ஆகும். இவர்களில் பெண்கள் 2235 பேரும் ஆண்கள் 2105 பேரும் உள்ளனர்.
வெள்ளாற்றின் தென்கரையில் அமைந்துள்ள இவ்வூரானது 637.22ஹெக்டேர் பரப்பளவில் அமைந்துள்ளது.  
இவ்வூரில் அரசு உயர் நிலைப்பள்ளியும்,அரசு ஆரம்ப சுகாதார நிலையமும் அமைந்துள்ளன.  
அத்தியூர் வரதராஜப்பெருமாள் கோயில், அத்தியூர் வடமலைஈஸ்வரர் கோயில் இவ்வூரில் உள்ள கோயில்களாகும்.
# அத்தியூர் ஊராட்சி, பெரம்பலூர்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. A.குடிக்காடு
1. புதுபேட்டை
1. அத்தியூர்
# முகமது ஆசம் ஷா

**அபுல் பைசு குத்புதீன் முகமது ஆசம் ஷா** (**Abu'l Faaiz Qutb-ud-Din Muhammad Azam**) (28 சூன் 1653 – 8 சூன் 1707), பொதுவாக ஆசம் ஷா என அறியப்படும் அவுரங்கசீப்ப்பின் மூத்த மகன் ஆவார். ஆசம் ஷா 14 மார்ச் 1707 முதல் 8 சூன் 1707 முடிய முகலாயப் பேரரசை குறுகிய காலம் ஆண்டவர்.  
முகமது ஆசம் ஷாவிற்கு, 12 ஆகஸ்டு 1681 அன்று, அவுரங்கசீப்பால் பட்டத்து இளவரசு பட்டம் சூட்டப்பட்டது. இவர் பட்டத்து இளவரசராக இருந்த போது, தன் தாய் தில்ரஸ் பானு பேகத்தின் கல்லறையை, அவுரங்காபாத் நகரத்தில் பீபி கா மக்பாரா எனும் பெயரில் கட்டினார்.  
ஆசம் ஷா, மால்வா, குஜராத், வங்காளம் மற்றும் தக்காணம் போன்ற முகலாயப் பேரரசின் மாகாணங்களின் ஆளுநராக இருந்தவர். 14 மார்ச் 1707 அன்று அவுரங்கசீப்பின் மறைவிற்குப் பின்னர் ஆசம் ஷா, அகமத்நகரில் முகலாயப் பேரரசராக முடிசூட்டிக்கொண்டார்.  
ஆசம் ஷாவின் ஒன்றுவிட்ட சகோதரன் முதலாம் பகதூர் சா, ஆசம் ஷாவையும் அவரது மூன்று மகன்களையும் போரில் கொன்று 8 சூன் 1707 அன்று, தில்லியில் முகலாய அரசனாக முடிசூட்டிக் கொண்டார்.
# முகமது ஆசம் ஷா

## இதனையும் காண்க

- பீபி கா மக்பாரா
- முதலாம் பகதூர் சா
# கோபலின்

**கோபலின்** (*Copaline*) என்பது இயற்கையாகத் தோன்றும் ஒரு கரிமப் பொருளாகும். கோபலைட்டு, புதைபடிவ பிசின், அய்கேட்டு பிசின் என்ற பெயர்களாலும் இக்கரிமச் சேர்மம் அடையாளப்படுத்தப்படுகிறது. இயற்கையில் வெளிர் மஞ்சள் நிறத்தில் ஒழுங்கற்ற துண்டுகளாக காணப்படுகிறது. அய்கேட்டு குன்றில் காணப்படும் இலண்டன் களிமண் இதற்கு எடுத்துக்காட்டாகும் .  
புதிதாக உடைக்கப்படும்போது இச்சேர்மம் பிசின் தன்மையுடன் கூடிய அரோமாட்டிக் மணத்தைக் கொண்டிருக்கிறது. மிதமான வெப்பநிலையிலேயே இது ஆவியாகிறது. எளிதில் தீப்பற்றி புகையை உண்டாக்கும் மஞ்சள் நிற சுவாலையுடன் எரிகிறது. அரிதாக சாம்பலை விட்டுச் செல்கிறது .  
கோபல் என்னும் மரவகையின் பகுதியாக கனிமப்படுத்தப்பட்ட பகுதியே கோபலின் என்ற கனிமமாகும்.
# 47 நாட்கள்

**47 நாட்கள்** (*47 Natkal*) : சிரஞ்சீவி, ஜெயப்பிரதா, சரத்பாபு மற்றும் ரமாப்பிரபா ஆகியோர் நடித்து, கே.பாலச்சந்தர் இயக்கத்தில் 1981 இல் தமிழ் மற்றும் தெலுங்கு மொழியில் வெளிவந்த திரைப்படமாகும். தெலுங்கு மொழியில் நடிகை சரிதா கெளரவ வேடத்தில் நடித்து ***47 ரோஜ்லு***. என்ற பெயரில் வெளிவந்தது. இத்திரைப்படம் எழுத்தாளர் சிவசங்கரி எழுதிய நாவலை அடிப்படையாகக் கொண்டு எடுக்கப்பட்டது. இதில் சிரஞ்சீவி தமிழில் அறிமுகமானார்.
# 47 நாட்கள்

## கதை சுருக்கம்

சிறிய நகரத்தில் வசித்துவரும் வைசாலியின் வாழ்க்கையை திரைப்படமாக எடுப்பதற்காக நடிகை சரிதா (சரிதா) அவரை அணுகுகிறார். அவரிடம் வைசாலி (ஜெயப்பிரதா) வெறிபிடித்தவள் போல கோபமாக கூச்சலிடுகிறாள். இப்பொழுது ஃப்ளாஷ்பேக் முறையில் கதை பின்னோக்கி நகர்கிறது. வைசாலியின் சகோதரன் சரிதாவிடம் குமாருடனான (சிரஞ்சீவி) வைசாலியின் 47 நாட்களிலேயே முடிந்த திருமண வாழ்க்கையைப் பற்றி கூறத்தொடங்குகிறார். குமார் பிரான்ஸ் நாட்டின் பாரீஸ் நகரத்திற்கு 30 கி.மீ தொலைவிலுள்ள ஃபெரோலஸ் என்ற ஊரிலுள்ள ஒரு அடுக்குமாடி குடியிருப்பில் வசித்து வருகிறான். வைசாலிக்கு தமிழ் தவிர ஆங்கிலமோ, பிரன்ஞ்ச் மொழியோ தெரியாது. குமாருக்கு ஏற்கனவே லூஸி என்பவருடன் திருமணமாகி அதே குடியிருப்பில் மேல் மாடியில் வசித்து வருகிறான். வைசாலியிடம் லூஸியை தன்னுடைய தோழி எனவும், லூஸியிடம் வைசாலி தனது தங்கை என இரு மனைவியிடமும் ஏமாற்றி வருகிறான். ஒரு சமயத்தில் வைசாலிக்கு உண்மை தெரிந்துவிடுகிறது. தான் இரண்டாவது மனைவியாக இருக்க முடியதென குமாரிடம் தெரிவித்துவிடுகிறாள். அவளுக்கு மொழி தெரியாதென்பதால் எவரிடமும் கூறி இந்த பிரச்சனையிலிருந்து தப்பிக்கும் வழி தெரியாமல் தவிக்கிறாள்.  
இதற்கிடையில் குமார் வைசாலியை தனது தங்கையாக நடிக்குமாறு மிரட்டி கொடுமைப்படுத்துகிறான். அவளை மனிதாபமற்ற முறையில் நடத்துகிறான்.
சிகரெட்டால் அவளது விரல்களை பொசுக்கியும், எரியும் அடுப்பில் அவளது உள்ளங்கைகளை காட்டியும், ஒரே படுக்கையில் படுக்காதவாறும் துன்புறுத்துகின்றான். இதை கண்ணுற்ற ஒரு பிக்பாக்கெட் திருடியான ரமாபிரபா குமார் இவ்வாறு முறைகேடாக நடத்துவதை சங்கர் (சரத்பாபு) என்ற இந்திய மருத்துவரிடம் கூறுமாறும் அவர் அவளுக்கு உதவலாம் எனவும் தெரிவிக்கிறாள். இதற்கிடையில் வைசாலி கர்ப்பமடைகிறாள். லூசி தான் ஏமாற்றுவதை கண்டுபிடித்துவிடுவாளோ என குமார் பயப்படுகிறான். வைஷாலிக்கு பாதுகாப்பற்ற முறையில் கருக்கலைப்பை ஏற்படுத்த முயற்சிக்கிறான்
டாக்டர் ஷங்கர் அவளை காப்பாற்றி, குமாரின் இருதார மணத்தைப் பற்றி லூசியிடம் தெரிவித்துவிடுகிறார். குமாரைப் பற்றியறிந்த லூசி தனது திருமண மோதிரத்தை ஆற்றில் வீசிவிட்டு அனுடனான தனது பந்தத்தை முறித்துக்கொள்கிறார்.  
டாக்டர் ஷங்கர் குமாரிடமிருந்து வைஷாலியை இந்தியாவிலுள்ள அவளது அண்ணனுடனும், அம்மாவுடனும் கொண்டு சேர்க்கிறார். அவளது கர்ப்பத்திற்கு என்ன நடந்தது என்பதைப் பற்றியும் குழந்தையைப் பற்றியும் எந்த குறிப்பும் திரைப்படத்தில் இல்லை. ஒருவேளை அவள் பின்னர் கருக்கலைப்பு செய்திருக்கலாம் என்று நாமாக ஊகித்துக்கொள்ளலாம். அவள் எந்தவொரு விதத்திலும் தனது முன்னாள் கணவர் குமாருடன் தொடர்பு கொள்ள விரும்பவில்லை எனத்தெரிகிறது. அவள் ஏன் டாக்டர் ஷங்கரை இரண்டாவது திருமணம் செய்து கொள்ளக்கூடாது என சரிதா கேட்பதற்கு. வைஷாலி, ஒரு பெண் எப்போதும் திருமணமே செய்து கொள்ளக் கூடாது என்று கோபமாக பதில் கூறுகிறாள். சரிதா அவளை சமாதானப்படுத்துகிறார். இருப்பினும், சினிமாவில் அவரது கதாபாத்திரம் மறுமணம் செய்துகொள்வதைப் போல காட்டப்பட்டால் வைஷாலி ஒன்றும் கவலைப்படமாட்டாள் என்று கதையை முடிக்கிறார்.
# 47 நாட்கள்

## நடிப்பு

- சிரஞ்சீவி......குமார்
- ஜெயப்பிரதா.......வைஷாலி
- அன்னா பேட்ரிக்கா........லூஸி
- சரத்பாபு......சங்கர்
- ரமாப்பிரபா
- ஜெயஸ்ரீ
- பிரமீளா
- வரலட்சுமி
- ஜி.பி.ராம்நாத்
- சக்ரபாணி
- ஜே வி ரமணமூர்த்தி
- சரிதா......கெளரவ வேடம்
# 47 நாட்கள்

## தயாரிப்பு நிறுவனம்

- தயாரிப்பு நிறுவனம்: பிரேமாலயா பிக்சர்ஸ்
- வெளிப்புற படபிடிப்பு: பிரசாத் புரடக்சன்ஸ்
- திரைப்பட செயலாக்கம்: பிரசாத் கலர் லாபராட்டரீஸ்
# 47 நாட்கள்

## தயாரிப்பு

சிவசங்கரி எழுதிய*47 நாட்கள்* என்ற நாவலை தழுவி அதே பெயரில் எடுக்கப்பட்டது. சிரஞ்சீவி தமிழில் அறிமுகமானார். ஒரே சமயத்தில் தெலுங்கு மொழியில் ***47 ரோஜ்லு***. என்ற பெயரிலும் வெளிவந்தது.
# 47 நாட்கள்

## இசை

### தமிழ் பதிப்பு

இப்படத்தின் அனைத்து பாடல்களையும் கவிஞர் கண்ணதாசன் இயற்றி எம்.எஸ்.விஸ்வநாதன் இசையமைத்துள்ளார்.
| எண் | பாடல் | பாடகர்கள் |  |
| --- | --- | --- | --- |
| 1 | "மான் கண்ட சொர்க்கங்கள்" | எஸ். பி. பாலசுப்பிரமணியம் |  |
| 2 | "இவள் உனை நினைக்கும்போதே" | வாணி ஜெயராம் |  |
| 3 | "தொட்டு கட்டிய மாப்பிள்ளை" | எஸ். பி. பாலசுப்பிரமணியம்; வாணி ஜெயராம் | } |
# 47 நாட்கள்

## இசை

### தெலுங்கு பதிப்பு

கவிஞர் ஆச்சார்ய ஆத்ரேயா எழுதி இசையமைப்பாளர் எம்.எஸ்.விஸ்வநாதன் இசையமைத்துள்ளார்
# இந்திய நடிகைகளின் பட்டியல்

**இந்திய நடிகைகளின் பட்டியல்** r
# இந்திய நடிகைகளின் பட்டியல்

## A

- ஆம்னா ஷெரிப்
- ஆரத்தி
- ஆர்த்தி அகர்வால்
- ஆர்த்தி சப்ரியா
- அபிராமி(நடிகை)அபிராமி
- ஆத் சர்மா
- அதிதி சர்மா
- அதிதி கோவிட்ரிகர்
- அதிதி ராவ் ஹைடன்
- அதிதி சரங்தர்
- அதிதி குப்தா
- அகானா கிருஷ்ணா
- அந்திருத்தா ராய்
- அய்ஸ்வர்யா
- அய்ஸ்வர்யா அர்சுன்
- அய்ஸ்வர்யர தேவன்
- அய்ஸ்வர்யா நாக்
- அய்ஸ்வர்யா ராய் பச்சன்
- அய்ஸ்வர்யா ராஜேஷ்.
- ஆகன்சா ஜுனேஜா
- அக்சா பர்தாசனி
- அக்சரா கவுடா
- அக்சரா ஹாசன்
- அக்சரா மேனன்
- அலியா பட்
- அமலா
- அமலா பால்
- அம்பிகா
- அமீதா
- அமீதா பட்டேல்
- அமிர்தா அரோரா.
- அமிர்தா ப்ரகாஷ்
- அமிர்தா பிரகாஷ்
- அமிர்தா
- அமிர்தா சிங்
- அம்ருதா கன்வில்கர்
- அமைரா தஸ்தர்
- அமி ஜாக்ஸன்
- அமைக்கா சொட்டி
- அனன்யா
- அனஸ்வரா குமார்
- ஆண்டிரியா ஜெர்மியா
- ஆண்ட்ரியா டிசெளசா
- அனிதா ஹசநந்தினி ரெட்டி
- அன்தா குஹா
- அனிதா ராஜ்
- அஞ்சலா சாவேரி
- அஞ்சலி
- அஞ்சலி தேவி
- அஞ்சலி சுதாகர்
- அஞ்சனா பெளமிக்
- அஞ்சனா சுகானி
- ஆஞ்சு மகேந்துரு
- அங்கிதா லோகண்டே
- அங்கிதா சர்மா
- அனு அகஸ்டின்
- அன் சிபா ஹாசன்
- அந்த்ரா மாலி
- அனு அகர்வால்
- அனு பிரபாகர்
- அனுசித்தாரா
- அனுபமா பரமேஸ்வரன்
- அனுபமா வர்மா
- அனுராதா மேத்தா
- அனுஷா தண்டக்கர்
- அனுஷ்கா சர்மா
- அனுஷ்கா ஷெட்டி
- அனுயா பகவத்
- அபராஜிதா மொகந்தி
- அபர்ணா பாஜ்பாய்
- அபர்ணா பாலமுரளி
- அபர்ணா சென்
- அர்ச்சனா
- அர்ச்சனா ஜோஸ் கவி
- அர்ச்சனா புரண்சிங்
- அர்ச்சனா குப்தா
- அர்ச்சிதா ஷாகு
- அருணா இரானி
- அருணா ஷீல்ட்
- அருந்ததி நாக்
- அசவாரி ஜோஸி
- ஆஷாநே கி
- ஆஷா பரேக்
- ஆஷா ஷைனி
- ஆஷிமா பாலா
- அஸ்வினி பவே
- அஸ்வினி கல்சேகர்
- அசின் தோட்டும்கள்
- ஆதித்யா ஷெட்டி
- ஆயிஷா ஜீல்கா
- ஆயிஷா தாகியா
- அகன்க்க்ஷா பூரி
- அவானி மோடி
- அவந்திகா மிஸ்ரா
# இந்திய நடிகைகளின் பட்டியல்

## B

- பபிதா
- பர்ஹா பிஸ்த்
- பாலா ஹிஜிம்
- பர்ஸா பிரிய
தர்சினி
- பர்சா ராணி பிஷையா
- பீனா பானர்ஜி
- பாக்யஸ்ரீ பட்வர்தன்
- பைரவி கோஸ்வாமி
- பாமா
- பானுமதி
- பானுப்பிரியா
- பாரதி விஷ்ணுவர்தன்
- பார்கவி நாராயணன்
- பாவனா
- பாவனா(நடிகை)
- பாவனா ராவ்
- பாவ்யா
- பூமிகா சாவ்லா
- பூமி பட்நேகர்
- பிஜோயா ராய்
- பிதிதா பாக்
- பிந்து
- பிந்து மாதவி
- பிபாஷா பாசு
- பினா ராய்
- பாபி டார்லிங்
- புருணா அப்துல்லா
- பி.வி.ராதா
# இந்திய நடிகைகளின் பட்டியல்

## C

- கரோல் கிரேசியஸ்
- செலினா ஜெட்லி
- சந்திரிகா
- ஷர்மிளா
- சார்மி கவுர்
- சாயா சிங்
- சேத்னா தாஸ்
- சிப்பி
- சித்ரா
- சித்ராங்கதா சிங்
- சித்ராஷி ராவத்
- கேத்தரின் தெரசா
- கிளாடியா சிஸ்லா
# இந்திய நடிகைகளின் பட்டியல்

## D

- தீப்தி சதி
- டெய்சி போபன்னா
- டெய்சி ஷா
- டெய்சி இராணி
- தேபாஸ்ரீ ராய்
- தேசிகா சேத்
- தீபா சாய்
- தீபா சன்னிதி
- தீபாள் ஷா
- தீபிகா அமின்
- தீபிகா சிகாலியா
- தீபிகா படுகோனே
- தீப்திகா சிங்
- தீப்தி நவால்
- தீப்தி பட்நாகர்
- டெல்னாஸ் பவுள்
- தேவயானி
- தேவிகா
- தேவிகாராணி ரோரிச்
- தார்தி பட்
- தியா மிர்ஷா
- டயானா ஹைடன்
- பயானா பென்டி
- டிம்பிள் ஜங்கியாணி
- டிம்பிள் கபாடியா
- தீப்தானிதா சர்மா
- திசா படானி
- திசா வகானி
- திவ்ய பாரதி
- திவ்யா தத்தா
- திவ்யா ஸ்பந்தனா(இப்போது [[ரம்யா)
- திவ்யங்கா திரிபாதி
# இந்திய நடிகைகளின் பட்டியல்

## E

- எல்லி அவ்ரம்
- இஷா தியோல்
- ஈஷா குப்தா
- இனா சகா
- ஈஷா ரெப்பா
- எவ்லின் சர்மா
- ஐஷா சிங்
- எலினா சமந்த்ரே
- எரிகா பெர்னான்டஸ்
# இந்திய நடிகைகளின் பட்டியல்

## மேலதிகம் பார்க்க

- இந்தித் திரைப்படங்களில் முக்கிய கதாபாதிரங்களில் நடித்த நடிகைகளின் பட்டியலைப் பார்க்க பாலிவுட் நடிகைகள் பட்டியல்
- இந்திய தொலைக்காட்சி நடிகைகள் பட்டியல்
- திரைப்பட நடிகைகள் பட்டியல்
- பாலிவுட் நடிகைகள் பட்டியல்
- நடிகைகளின் பட்டியல்
# இந்திய நடிகைகளின் பட்டியல்

## வெளிப்புற இணைப்புகள்

- Tollywood actresses on Tollywood.net
# சுற்றுப்புற காற்றுத் தரத்தின் அடிப்படையில் கேரள நகரங்களின் பட்டியல்

**சுற்றுப்புற காற்றுத் தரத்தின் அடிப்படையில் கேரள நகரங்களின் பட்டியல்** (*List of Kerala cities by ambient air quality*) இக்கட்டுரையில் பட்டியலிடப்பட்டுள்ளன. உலக சுகாதார நிறுவனத்தின் தரவுத்தளத்தின் விவரங்கள் அடிப்படையாகக் கொள்ளப்பட்டுள்ளன. இதற்காக கிட்டத்தட்ட 91 நாடுகளைச் சேர்ந்த 1600 நகரங்களின் வெளிப்புற காற்று மாசுபாடு கண்காணிக்கப்பட்டது . இப்பட்டியலில் 124 இந்திய நகரங்களும் சேர்க்கப்பட்டிருந்தன. இதில் 8 நகரங்கள் கேராளாவைச் சேர்ந்த நகரங்களாகும் .
| தரம் | நகரம் | பருப்பொருளில் நுண்துகள்கள் 10 மைக்ரோமீட்டர் வரை
(PM10) | பருப்பொருளில் நுண்துகள்கள் 2.5 மைக்ரோமீட்டர் வரை
(PM2.5) |  |
| --- | --- | --- | --- | --- |
| 1 | பத்தனம்திட்டா | 23 | 10 |  |
| 2 | கொல்லம் | 39 | 17 |  |
| 3 | ஆலப்புழா | 46 | 20 |  |
| 4 | திருவனந்தபுரம் | 52 | 23 |  |
| 5 | கோட்டயம் | 55 | 24 |  |
| 6 | கோழிக்கோடு | 57 | 25 |  |
| 7 | கொச்சி | 64 | 28 |  |
| 8 | திருச்சூர் | 73 | 32 | } |
# டையடோசைட்டு

**டையடோசைட்டு** (*Diadochite*) என்பது Fe<sub>2</sub>(PO<sub>4</sub>)(SO<sub>4</sub>)OH•5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபோ-சல்பேட்டு கனிமமாகும். பிற கனிமங்களின் காலநிலையாக்கம் மற்றும் நீரேற்றம் மூலமாக ஓர் இரண்டாம்நிலை கனிமமாக இது உருவாக்கப்படுகிறது. நன்றாக படிகமாக்கப்பட்ட இக்கனிம வடிவங்கள் டெசுடினசைட்டு என பரிந்துரைக்கப்படுகின்றன. அனைத்துலக கனிமவியல் கூட்டமைப்பும் படிக உருவமற்ற கனிமமாக மிகக்குறைந்த அளவில் டையடோசைட்டு கனிமம் படிகமாகிறது என அலுவல்பூர்வமாக அங்கீகரிக்கின்றது .  
பசுமஞ்சள், பழுப்பு நிறங்களில் மேலோடுகளாகவும் முடிச்சுகளாகவும் இக்கனிமம் காணப்படுகிறது. பார்ப்பதற்கு பூக்கோசு ஒன்றின் வடிவத்தைப்போல டையடோசைட்டு தோற்றமளிக்கிறது.  
1831 ஆம் ஆண்டு பெல்கியத்தில் இது கண்டறியப்பட்டது. உலகெங்கிலும் பல இடங்களில் டையடோசைட்டு கிடைக்கிறது.
கோசான் வகைப் பாறைகள், நிலக்கரி படிவுகள், பாசுபேட்டு மிகுந்த பெக்மாடைட்டு எனப்படும் தீப்பாறைகள், குவானோ குகைப் படிவுகள் போன்ற இடங்களில் இரண்டாம்நிலை கனிமமாக இது உருவாகிறது .
# உஷா உதூப்

**உஷா உதூப்** (Usha Uthup: நவம்பர் 8, 1947) இந்திய பாப் இசைக்கலைஞரும் திரைக்கலைஞரும், ஜாஸ் இசைக்கலைஞரும் திரைப்படப் பின்னணிப் பாடகரும் ஆவார். இவர் 1960 களின் பிற்பகுதியில் தொடங்கி, 1970, 1980 களில் நிறைய பாடல்களைப் பாடியுள்ளார். இன்றுவரை பாடிக்கொண்டிருப்பவர் ஆவார். 7 கூன் மாஃப் என்ற படத்தில் ரேகா பரத்வாஜுடன் இவர் பாடி பதிவுசெய்த *டார்லிங்* என்ற பாடலுக்காக இவர் 2012 ஆம் ஆண்டின் சிறந்த பின்னணிப் பாடகருக்கான பிலிம்பேர் விருது பெற்றார்.
# உஷா உதூப்

## இளமை

உஷா நவம்பர் 8, 1947 இல் அன்றைய பாம்பேயில் (மும்பை) பிறந்தார். இவருடைய தந்தை வைத்யந்தநாத் சோமேஸ்வர் சாமி இவர் 1947 இல் தமிழ்நாட்டின் மெட்ராசிலிருந்து (இன்றைய சென்னை) மும்பைக்குக் குடிபெயர்ந்தவர்.  
உஷா கிளேர் சாலை, பைக்சுல்லாவில் உள்ள புனித ஆக்னேஸ் உயர்நிலைப்பள்ளியில் படித்தார். இவர் படித்துக் கொண்டிருந்தபோது இவருடைய குரல் பாடுவதற்கேற்ப இல்லை என இசை வகுப்பிலிருந்து வெளியேற்றப்பட்டார். ஆனால் இவருடைய இசையாசிரியர் இவருக்குள் இருக்கும் இசையார்வத்தைக் கண்டு சில இசைக்கருவிகளை உஷாவுக்கு வாசிக்கத் தந்தார். முறையாக இசைப்பயிற்சி அளிக்கப்படாத போதிலும் உஷா இசைச் சூழலுடனேயே வளர்ந்தார். உஷாவின் பெற்றோர்கள் அதிகமாக மேற்கத்திய இசை, இந்துஸ்தானி இசை, கர்நாடக இசை ஆகியவற்றைக் கேட்கவைத்தனர். அவர்களோடு இணைந்து உஷாவும், வானொலியில் கிஷோரி ஆம்னோகர், படே குலாம் அலிகான் ஆகியோரின் இசையைக் கேட்டார். ரேடியோ சிலோன் நிகழ்ச்சிகளை மிகவும் ரசித்துக் கேட்டார்.  
உஷாவின் பக்கத்துவீட்டில் இருந்தவர் காவல்துறை உதவி ஆணையாளராக இருந்த எஸ். எம். ஏ பதான் என்பவர். இவருடைய மகள் ஜமீலாவும் உஷாவும் சிறந்த நண்பர்கள். ஜமீலா உஷாவிற்கு இந்தி மொழியைக் கற்பித்ததுடன் இந்திய பாரம்பரிய இசையில் ஈடுபாடு கொள்ளச் செய்தார். இதுவே அவருடைய புதுமையான இசைக்கலவையோடு 1970 களில் தனித்துவமான, முன்னணி, இந்திய பாப் இசைக்கலைஞராக வலம் வர உதவி செய்தது. இவர் கேரளாவின் கோட்டயத்தைச் சேர்ந்த ஜானி உதூப் என்பவரை மணந்துகொண்டார். தற்பொழுது மேற்கு வங்க மாநிலம் கொல்கத்தாவில் வசித்துவருகிறார்.
# செலீனியம் டெட்ராபுளோரைடு

**செலீனியம் டெட்ராபுளோரைடு **(Selenium tetrafluoride) (SeF<sub>4</sub>) ஒரு கனிமச் சேர்மம் ஆகும். இச்சேர்மம் எளிதில் நீருடன் வினைபுரியக்கூடிய நிறமற்ற திரவம் ஆகும். இச்சேர்மமானது கரிமத் தொகுப்பு முறைகளில் (ஆல்ககால்கள், கார்பாக்சிலிக் அமிலங்கள் அல்லது கார்போனைல் ஆகியவற்றின் புளோரினேற்றம்) புளோரினேற்றம் செய்வதற்கான காரணியாகப் பயன்படுத்தப்படுகிறது. மிதமான நிலைகளில் பயன்படுத்தக் கூடிய வாய்ப்பும், வாயுவாக இல்லாமல் திரவ நிலையில் இருப்பதும் இதை கந்தக டெட்ராபுளோரைடைக் காட்டிலும் சிறந்த புளோரினேற்றக் காரணியாக ஆக்குகிறது.
# செலீனியம் டெட்ராபுளோரைடு

## தொகுப்பு முறை

1907 ஆம் ஆண்டில் பால் லீபியு செலீனியம் மற்றும் புளோரினை வினைவுரியச் செய்ததே இச்சேர்மத்திற்கான முதலில் வெளிவந்த தொகுப்பு முறை ஆகும்.  
: Se + 2 F<sub>2</sub> → SeF<sub>4</sub>  
எளிதில் கையாளக்கூடிய பொருட்களை வைத்து உருவாக்கப்பட்ட தொகுப்பு முறை தயாரிப்பானது செலீனியம் டையாக்சைடினை கந்தக டெட்ராபுளோரைடைக் கொண்டு புளோரினேற்றம் செய்யும் முறையாகும்.  
: SF<sub>4</sub> + SeO<sub>2</sub> → SeF<sub>4</sub> + SO<sub>2</sub>  
இந்த வினையில் இடைவினைப்பொருளாக செலீனினைல் புளோரைடு (SeOF<sub>2</sub>) கிடைக்கிறது.  
இச்சேர்மத்திற்கான மற்றொரு தயாரிப்பு முறை தனிம நிலை செலீனியத்தை குளோரின் டிரைபுளோரைடைடுடன் புளோரினேற்றத்திற்கு உட்படுத்துவதாகும்:  
: 3 Se + 4 ClF<sub>3</sub> → 3 SeF<sub>4</sub> + 2 Cl<sub>2</sub>
# செலீனியம் டெட்ராபுளோரைடு

## அமைப்பு மற்றும் பிணைப்பு

செலீனியம் டெட்ராபுளோரைடில் செலீனியம் +4ஆக்சிசனேற்ற நிலையைக் கொண்டுள்ளது. வாயு நிலையில் இதன் வடிவம் கந்தக டெட்ராபுளோரைடினை ஒத்த சாய்ந்தாடி அமைப்பினைப் பெற்றுள்ளது. வலுவளவு ஓட்டு இலத்திரன் சோடிகளின் தள்ளுகைக் கொள்கை இதன் அமைப்பை செலீனியம் அணுவைச் சுற்றி 5 இலத்திரன் இணையைக் கொண்ட போலி முக்கோணப் பிரமிடு வடிவம் கொண்டது எனக் கணிக்கிறது. முக்கிய அச்சாக விளங்கக் கூடியSe-F பிணைப்புகள் 177F-Se-F பிணைப்புக் கோணமானது 169.2° என்ற அளவிலும் இருக்கிறது. மற்ற இரண்டு புளோரின் அணுக்கள் குறைவான நீளமும்(168 பிக்கோமீட்டர்) 100.6° பினணப்புக் கோணமும் கொண்ட பிணைப்புகளால் இணைக்கப்பட்டுள்ளன. குறைவான செறிவுள்ள கரைசல்களில் இந்த ஒருமத்திற்கான வடிவமைப்பு சிறப்பான நிலையைப் பெற்றிருக்கிறது, ஆனால், உயர் செறிவுகளில், கிடைக்கக் கூடிய ஆதாரங்களின்படி, SeF<sub>4</sub>மூலக்கூறுகளுக்கிடையேயான வலிமை குறைந்த இணைப்பின் காரணமாக செலீனியத்தைச் சுற்றிலும் சீர்மை குலைந்த எண்முகி வடிவமைப்பிற்கு வழிவகுக்கிறது. திண்மத்தில் செலீனிய மையமானது ஒரு சீர்மை குலைந்த எண்முகிச் சூழலையே கொண்டுள்ளது.
# செலீனியம் டெட்ராபுளோரைடு

## வினைகள்

ஐதரசன் புளோரைடில், SeF<sub>4</sub>ஆனது கந்தக டெட்ராபுளோரைடைக் (SF4) காட்டிலும் வலிமை குறைந்த காரமாகச் செயல்படுகிறது.(K<sub>b</sub>= 2 X 10<sup>−2</sup>):  
: SeF<sub>4</sub> + HF → SeF<sub>3</sub><sup>+</sup> + HF<sub>2</sub><sup>−</sup>; (K<sub>b</sub> = 4 X 10<sup>−4</sup>)  
SbF<sub>5</sub>, AsF<sub>5</sub>, NbF<sub>5</sub>, TaF<sub>5</sub>, மற்றும் BF<sub>3</sub>ஆகியவற்றுடன்SeF<sup>3+</sup> நேரயனிகளைக் கொண்ட அயனி சேர்க்கைப் பொருட்கள் உருவாகின்றன.சீசியம் புளோரைடுடன், (CsF), SeF<sub>5</sub><sup>−</sup>எதிரயனியானது உருவாகிறது. இந்த எதிரயனி குளோரின் பென்டாபுளோரைடு மற்றும் புரோமின் பென்டாபுளோரைடு ஆகியவற்றை ஒத்த சதுர பிரமிடு அமைப்பைப் பெற்றுள்ளது. 1,1,3,3,5,5-எக்சாமெதில்பைப்பெரிடினியம் புளோரைடு அல்லது 1,2-டைமெதில்புரொப்பைல்மும்மெதில்அம்மோனியம்புளோரைடுடன், SeF<sub>6</sub><sup>2−</sup>எதிரயனியானது உருவாகிறது. இந்த எதிரயனியானது சீர்குலைந்த எண்முகி வடிவத்தைக் கொண்டுள்ளது. இதன் ஒத்த சேர்மமான SeCl<sub>6</sub><sup>2− </sup>(ஒழுங்கு அறுகோண வடிவம்) இலிருந்து இந்த எதிரயனியானது முரண்பட்டு சீர்மை குலைந்த எண்முகி வடிவத்தைப் பெறுகிறது.
# ஆர். நீலகண்டன்

**ஆர். நீலகண்டன்** (என்ற) **நீலு** (**R. Neelakantan** (20 சூலை 1936 – 10 மே 2018), 1960 முதல் 2018 வரை மேடை நாடகங்கள், திரைப்படங்கள் மற்றும் தொலைக்காட்சி தொடர்களில் குணசித்திரம் மற்றும் சிரிப்பு வேடங்களில் நடித்த நடிகர் ஆவார்.  
*நீலு* எனும் பெயரில் 7,000 மேடை நாடகங்களிலும், 160 திரைப்படங்களிலும் நடித்தவர். முதுமையின் காரணமாக 10 மே 2018 அன்று சென்னையில் காலமானார்.  
இவர் கிரேசி மோகன் எழுதிய பல மேடை நாடகங்களில் நடித்தவர்.
# எம். டி. ஆர். இராமச்சந்திரன்

**எம். டி. ஆர். ராமச்சந்திரன்** (*M. D. R. Ramachandran*, 31 சனவரி 1934 – 8 திசம்பர் 2024) ஓர் இந்திய அரசியல்வாதி ஆவார். இவர் 1980 முதல் 1983 வரை, மற்றும் 1990 முதல் 1991 வரை புதுச்சேரி முதலமைச்சராக இரண்டு முறை திராவிட முன்னேற்ற கழகத்தின் சார்பாக பணியாற்றினார். 2001 முதல் 2006 வரை புதுச்சேரி சட்டமன்றத்தின் சபாநாயகராகவும் பணியாற்றினார்.  
இவர் மண்ணாடிப்பட்டு சட்டமன்றத் தொகுதியில் தொடர்ந்து வெற்றி பெற்று, புதுச்சேரி சட்டமன்றத்திற்குத் தேர்ந்தெடுக்கப்பட்டார்.
# எம். டி. ஆர். இராமச்சந்திரன்

## மறைவு

இராமச்சந்திரன் தனது 94ஆவது அகவையில் முதுமை காரணமாக திசம்பர் 8 2024 அன்று புதுச்சேரியில் காலமானார்.
# ஹலோ சகோ

**ஹலோ சகோ** என்பது நவம்பர் 25, 2018 முதல் சன் தொலைக்காட்சியில் ஒவொரு ஞாயிற்றுக்கிழமைகளும் பகல் 1 மணிக்கு ஒளிபரப்பான ஒரு கலந்துரையாடல் நிகழ்ச்சி ஆகும். இந்த நிகழ்ச்சியை நடிகை சுருதி ஹாசன் தொகுத்து வழங்குகின்றார். இந்த நிகழ்ச்சிக்கான முகப்பு பாடலை நடிகை ரம்யா நம்பீசன் பாடியுள்ளார். இந்த நிகழ்ச்சியின் முதல் பருவம் 13 அத்தியாங்களுடன் சனவரி 27, 2019 அன்று நிறைவு பெற்றது.  
இந்த நிகழ்ச்சியின் மறுஒளிபரப்பு சன் லைப் தொலைக்காட்சியில் ஒவொரு ஞாயிற்றுக்கிழமைகளும் இரவு 7 மணிக்கு ஒளிபரப்பாகின்றது.
# ஹலோ சகோ

## நிகழ்ச்சியின் சுருக்கம்

இந்த நிகழ்ச்சியில் தமிழ் திரைப்பட நட்சத்திரங்கள் அவர்களின் நண்பர்களுடன் இணைந்து அவர்களின் நட்பு மற்றும் ஒருவரை ஒருவர் எப்படி புரிந்து கொண்டுள்ளனர் என்பதை கொண்டுள்ளது.
# ஹலோ சகோ

## பிரபலங்கள்

| அத்தியாயம் | பிரபலம் | ஒளிபரப்பான நாள் |
| --- | --- | --- |
| 1 | யுவன் சங்கர் ராஜா
சிவா |  |
| 2 | நகுல்
தேவயானி |  |
| 3 | ஐஸ்வர்யா ராஜேஷ்
அருண்ராஜா காமராஜ் |  |
| 4 | கே. எஸ். ரவிக்குமார்
மீனா |  |
| 5 | ஹரீஷ் கல்யாண்
ரைசா வில்சன் |  |
| 6 | நிக்கி கல்ரானி
கிரிஷ் |  |
| 7 | ஷங்கர்
பாலாஜி சக்திவேல் |  |
| 8 | விஜய் சேதுபதி
பாலாஜி தாரானேதரன்
பிரேம்
ஆறுமுகம் |  |
| 9 | சதீஸ்
கருணாகரன் |  |
| 10 | ஜி. வி. பிரகாஷ் குமார்
சைந்தவி
சைதன்யா |  |
| 11 | சங்கீதா கிரிஷ்
ராய் லட்சுமி |  |
| - | 12 | எஸ். ஜே. சூர்யா
பிரியா பவானி சங்கர் |
| 13 | ஆர். ஜே. பாலாஜி
அக்சரா ஹாசன் |  |
# விக்கிப்பீடியா:இடைமுகப்புத் தொகுப்பாளர்கள்

**இடைமுகப்பு நிர்வாகிகள்** (Interface administrators) அணுக்கம் கொண்டவர்களால் பாணித்தாள் (CSS), ஜாவாஸ்கிரிப்ட் (JS), ஜேசன்(JSON) போன்ற எல்லாப் பக்கங்களையும் மற்றும் மீடியாவிக்கி பெயர் வெளிப் பக்கங்களையும் தொகுக்க முடியும். நிர்வாக அணுக்கம் கொண்டவர்களால் மீடியாவிக்கி பெயர்வெளியில் தொகுக்கமுடிந்தாலும் இத்தகைய நுட்பப்பக்கங்களைத் தொகுக்க முடியாது, எனவே இடைமுகப்பு நிர்வாகிகளால் தான் பாணித்தாள் மற்றும் ஜாவாஸ்கிரிப்ட் பக்கங்களைத் திருத்த முடியும்.  
பொதுவாகப் பார்வையாளரின் உலாவியில் விளைவுகளை ஏற்படுத்தக்கூடிய இந்த நுட்பப்பக்கங்களைத் தவறாகக் கையாளுவதால் மிகவும் ஆபத்தானதாக அமையக்கூடும். எனவே நம்பிக்கைக்குரியவருக்கும், இந்நுட்பங்களில் பரிட்சியம் கொண்டவர்களுக்குமே இவ்வணுக்கம் வழங்கப்படுகிறது. மேலும் கூடுதல் பாதுகாப்பிற்கு 2FAயை இயங்கச் செய்திருக்க வேண்டும்.
# விக்கிப்பீடியா:இடைமுகப்புத் தொகுப்பாளர்கள்

## Neechalkaran கோரிக்கை

வணக்கம், விக்கிமீடியா திட்டங்களுக்குப் பல நீட்சிகள் உருவாக்கிய அனுபவமும், HTML/JS/CSS அனுபவமும் கொண்டுள்ளதால் இவ்வணுக்கத்தின் மூலம் தேவைப்படும் போது தமிழ் விக்கியின் இடைமுக மேம்பாடுகளைச் செய்ய விரும்புகிறேன். தமிழ் விக்கிப்பீடியாவில் இடைமுகப்பைத் தொகுக்கும் அணுக்கம் தற்போதைக்கு நம்மிடமில்லை என்பதால் இவ்வணுக்கத்தைக் கோரி விண்ணப்பிக்கிறேன். மேல் விக்கியின் வழிகாட்டுகள் படி எனது கணக்கிற்கு 2FA பாதுகாப்பையும் செயல்படுத்தியுள்ளேன் -நீச்சல்காரன் (பேச்சு) 14:01, 21 சனவரி 2019 (UTC)
# விக்கிப்பீடியா:இடைமுகப்புத் தொகுப்பாளர்கள்

## Neechalkaran கோரிக்கை

### ஆதரவு

1. உங்கள் சேவை நாட்டுக்குத் தேவை :) --இரவி (பேச்சு) 14:49, 21 சனவரி 2019 (UTC)
1. -- ஹிபாயத்துல்லா (பேச்சு) 16:28, 21 சனவரி 2019 (UTC)
# விக்கிப்பீடியா:இடைமுகப்புத் தொகுப்பாளர்கள்

## Neechalkaran கோரிக்கை

### கருத்துகள்

ஒரு வாரம் வாக்கெடுப்புக்குக் காலம் கொடுத்து அதன் பிறகு இந்த அணுக்கத்தைத் தரலாம் என்று கருதுகிறேன். --இரவி (பேச்சு) 14:52, 21 சனவரி 2019 (UTC)
# விக்கிப்பீடியா:இடைமுகப்புத் தொகுப்பாளர்கள்

## Neechalkaran கோரிக்கை

### முடிவு

இவ்வணுக்கத்தைப் பெறும் முதல் பயனர் என்பதால் 3 மாத காலத்துக்கு இவ்வணுக்கத்தை வழங்கியுள்ளேன். உங்கள் பணியைக் கவனித்து அடுத்து நிரந்தரமாக அணுக்கம் நீட்டிக்கிறேன். நன்றி --இரவி (பேச்சு) 16:26, 5 ஏப்ரல் 2019 (UTC)